# Bjælke

### Fra Wikipedia, den frie encyklopædi

Du har nye beskeder (forskel fra næstsidste redigering).

En bjælke er en tyk bærende enhed af træ, stål eller armeret beton, der typisk bruges i byggeri af huse og skibe.

Tidligere brugtes kun træbjælker, der oftest var hele træstammer, hvor man eventuelt huggede dem til eller afskar skalbrædder for at gøre dem (oftest) firkantede for lettere sammenføjning. Senere opfandtes limtræet, der består af tyndere planker, der limes sammen til tykkere enheder, eventuelt med indbyggede bøjninger. I nyere tid er man i stor stil gået over til bjælker af profiljern i større byggerier.

## [redigér] Træbjælker

Indenfor tømrerfaget kan bjælker have mange navne alt efter hvor i huset eller på skibet de benyttes, selvom formen oftest er den samme. Eksempelvis bruges ordet bjælke oftest kun om de tværliggende enheder, der ligger fra den ene bærende mur til den anden, mens de bjælker der ligger oven på ydermuren kaldes remmen. Dennes funktion er at holde tværbjælkerne på rette position og at fastholde tagspærene, der er de skråtstillede bjælker der holder tagkonstruktionen. Ofte anvendes der et passende stykke under tagspidsen en vadret liggende (eventuelt tyndere) bjælke til at støtte modstående spær. Denne bjælke kaldes et hanebånd. Bjælker der lægges under gulvet til at fastgøre gulvbrædder på kaldes strøer.

En tilsvarende mængde udtryk for bjælker findes i skibsterminologien.

## [redigér] Betonbjælker

Betonbjælker anvendes primært til lodrette bærende søjler og som tværliggende bæredele mellem to bærende vægge eller søjler. Tværbjælker laves ofte som spændbeton, hvor armeringen giver et tryk i undersiden af bjælken, hvorfor en forspændt bjælke ofte buer en anelse opad for at mindske nedbøjningen - det er ikke efter samme princip som en hvælving.

## [redigér] Stålbjælker

Stålbjælker anvendes især til konstruktioner i rent metal, såsom boreplatforme, skibe og master. Også Eiffeltårnet er opført i stålbjælker. Dog anvendes der også en del stålbjælker til tagkonstruktioner, især på industribygninger med fladt tag.

Tømmer-tykkelser
Liste | Panel | Bræt | Planke | Bjælke

| Denne artikel om teknik eller teknologi er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../b/j/%C3%A6/Bj%C3%A6lke.html"

Kategorier: Påbegyndte artikler om teknologi | Byggematerialer

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg